‘ડોમ્બિવલી ફાસ્ટ’ જેવી નાના બજેટવાળી સંવેદનશીલ ફિલ્મ બનાવનાર ડિરેક્ટર નિશીકાન્ત કામતે જ્યારે ‘ર્ફોસ’ જેવી કમર્શિયલ ફિલ્મ બનાવવાની જાહેરાત કરી હતી ત્યારે પહેલાં તો નિરાશા જ ઊપજી હતી, કારણ કે મને એમ લાગ્યું હતું કે કમર્શિયલ ફિલ્મના ઝળહળાટમાં સંવેદનશીલ સર્જક દબાઈ જશે. મને એ વાતની ખુશી છે કે મારો આ ડર સાચો નથી પડ્યો અને કમર્શિયલ ‘ર્ફોસ’ જેટલી ઍક્શન-પૅક્ડ છે એટલી જ ઇમોશનલ પણ છે.